જોડીયા માર્કેટીંગ યાર્ડમાં યોજાયેલી ચૂંટણીનું પરિણામ જાહેર થતાં ભાજપ ગેલમાં કોંગ્રેસમાં સ્તબ્ધતા છવાઇ ગઇ હોય તેવુ પરિણામ આવ્યું છે. જેથી જોડીયા યાર્ડમાં ભાજપે વિજયનો ગુલાલ ઉડાડયો હતો. જોડીયા માર્કેટીંગ યાર્ડમાં ખેડૂત પેનલની ૮ બેઠક, વેપારી પેનલની ૪ અને સંઘ ૨ એમ કુલ ૧૪ બેઠક માટે ચૂંટણી યોજાઇ હતી. જેની મતગણતરી બુધવારે યોજાતા પોલીસ બંદોબસ્ત સાથે યોજાયેલી મતગણતરીમાં કોંગ્રેસ ખાતુ ખોલી શકી ન હતી અને ભાજપે તમામ બેઠકો કબ્જે કરી વિજયનો વાવટો ફરકાવ્યો હતો. અગાઉ પણ માર્કેટીંગ યાર્ડમાં ભાજપ સત્તા પર હતી અને ફરીથી પુનરાવર્તન થતાં કમળ પૂર્ણ રીતે ખૂલતા ભાજપે વિજયોત્સવ ઉજવ્યો હતો.